b'\n_START_ARTICLE_\nSekolah Kebangsaan Adin\n_START_SECTION_\nSejarah\n_START_PARAGRAPH_\nSekolah Kebangsaan Adin terletak di kawasan Sare, Sarikei. Ia telah didiri kan pada tahun 1955 atas daya usaha penduduk tempatan. Atas jasa baik Penghulu Lugom beliau telah mendermakan sebidang tanah seluas 6.5 ekar untuk tapak sekolah. Sekolah ini bermula dengan 25 orang pelajar ( yang sudah berusia antara 12 \xe2\x80\x93 16 tahun ) dan 2 orang guru .Guru Besar yang pertama sekolah ini ialah Encik Jonathan Ak Limban._NEWLINE_Sebahagian daripada pelajar tinggal di sekitar kawasan sekolah dengan membina pondok-pondok yang beratap nipah dan berdinding buluh. 5 buah pondok kediaman pelajar telah terbakar dalam satu kejadian di sekitar tahun 60-an._NEWLINE_Sekolah ini pada peringkat awalnya hanya mempunyai sebuah bangunan kayu dan beratapkan kayu belian yang mempunyai 4 buah bilik darjah. Sistem perhubungan amat sukar pada ketika itu kerana terpaksa berjalan kaki selama 4 jam dan 2 jam menggunakan jalan air sekiranya hendak ke bandar Sarikei . Jalan darat telah dibina untuk menghubungi sekolah pada tahun 1986. Manakala asrama kediaman pelajar berserta Tukang Masak beroperasi pada tahun 1978.'